Universitetsplassen (Oslo)

**Universitetsplassen** er en plass mellom Universitetet i Oslo og Karl Johans gate. Her avholder hvert år Universitetet i Oslo sin velkomstseremoni for alle nye studenter, hvor blant annet universitetets rektor holder en velkomsttale.

Bygningene som omkranser universitetsplassen, stod ferdig oppført i 1852, og er dermed de eldste universitetsbygningene i Norge. De tre bygningene er Domus Media («Midtbygningen»), Domus Academica («Urbygningen») og Domus Bibliotheca («Vestbygningen»), alle tegnet av Christian Heinrich Grosch.

Broleggingen på plassen stammer fra 1931, da plassen ble lagt om. Samtidig ble det anlagt en plattform i hele plassens bredde, med trappetrinn ned mot plassen.

Universitetet i Oslo med de opprinnelige bygningene i sentrum har rommet den viktigste kunnskapsutviklingen i Norge etter 1852. Norge har fått sin sentrale kompetanse fra det studentene lærte her.

## Historiske begivenheter

*Det kgl. Frederiks universitet ble etablert i Christiania i 1811 etter langvarig strid med kongen i København om å få eget universitet.
*Universitetsbygningene ble reist i 1852, tegnet av arkitekt Christian Heinrich Grosch. De er blitt et ikon for vitenskap og høyere utdanning i Norge.
*Anlegget består av *Domus Media* («Midtbygningen») der universitetets Aula ble bygget på til 100-årsjubileet i 1911, *Domus Academica* («Urbygningen») og *Domus Biblioteca*. Disse tre bygningene rommet til å begynne med alle fakulteter. I dag er det bare Det juridiske fakultet som holder til i sentrum.
*Utvidelsen av universitetet skjedde fra 1930-årene på Blindern. I 2011 teller Universitetet i Oslo 28 000 studenter og 6000 ansatte.

### Annet
*Søylene i Midtbygningen ble hugget av fanger som satt på Akershus festning rundt 1850.
*Norges nasjonalsang, «Ja, vi elsker», ble sunget på Universitetstrappen første gang 17. mai 1864.
* Stortinget ble samlet i Gamle Festsal i Domus Academica, også kalt Urbygningen, fra 1852 inntil Stortingsbygningen ble ferdigstilt i 1866.
*En æresportal ble reist på Universitetsplassen da ekspedi-sjonen til Fridtjof Nansen med Fram ble ønsket velkommen hjem fra Polhavet i 1896.
*Henrik Ibsen spaserte i årene rundt århundreskiftet forbi Universitetsplassen hver eneste dag og kontrollerte sitt lommeur etter det store uret i Urbygningen.
* Universitetsplassen ble brukt som sentral arena under folkeavstemningen i 1905 om Norge skulle være kongedømme eller republikk.
*Kristian Birkeland gjennomførte sitt nordlys-eksperiment med en elektrokanon i Gamle Festsal. Eksperimentet mislyktes, men det ga støtet til kunnskapen om hvordan man kan utvinne nitrogen fra luften. Dette la grunnlaget for produksjonen av kunstgjødsel og etableringen av storkonsernet Norsk Hydro i 1905.
*Alle studentene som var til stede i sentrumsbygningene, ble arrestert og sendt til konsentrasjonsleir i Tyskland 30. november 1943, og universitetet ble stengt på grunn av nazistenes misnøye med motstandsvirksomheten ved universitetet.
*På universitetstrappa holdt Winston Churchill en minneverdig tale under sitt Norges-besøk etter frigjøringen i 1945.
*Universitetets aula har vært arena for tildelingen av Nobels fredspris frem til 1990.
*Ski-VM 2011 brukte Universitetsplassen til medaljeseremoniene.


File:Universitetet ca. 1880 OB.FS0401.jpg|Universitetet og Universitetsplassen i Kristiania omkring 1880. Foran sees Karl Johans gate.

File:Ibsen on Karl Johan.png|«Forfatteren Henrik Ibsen stiller lommeuret efter klokken i Universitetets urbygning» (Domus Academica). Universitetsbiblioteket holdt 1851–1912 til i bygningen nærmest Slottet (Domus Bibliotheca, lengst til venstre). 

File:Folkeavstemningen 1905, Universitetsplassen, mennesker, Narve Skarpmoen, Oslo Museum, OB.FS0391.jpg|Folkemasser på Universitetsplassen under folkeavstemningen om oppløsning av unionen mellom Norge og Sverige 13. august 1905.

File:No-nb bldsa 2a132.jpg|Fridtjof Nansens kiste lå på paradeseng foran søylehallen i Midtbygget før begravelsen 17. mai 1930. Bildet viser båren som føres fra Universitetsplassen.

File:German soldiers in Oslo 9 April 1940.jpg|Tyske soldater marsjerer nedover Karl Johan 9. april 1940. Slottet i bakgrunnen, Universitetet med plassen til høyre.

File:Vidkun Quisling taler på Universitetsplassen i anledning Oslo kommunes møte. (8612631243).jpg|«Vidkun Quisling taler på Universitetsplassen i anledning Oslo kommunes møte» 

Fil:253 Big Chief Jazzband.jpg|Big Chief Jazzband spiller på Universitetsplassen under Studenteruka i 1962.

File:メダルセレモニー会場.JPG|Universitetsplassen ble brukt som arena for medaljeoverrekkinga under Ski-VM 2011.


## Oversiktsbilder

File:Universitetsplassen Karl Johans gate Oslo 2015-09-30 distorted panorama 01.jpg|Fra hjørnet av *Domus Bibliotheca*. Slottet skimtes i enden av Karl Johans gate helt til venstre i bildet.  
File:Universitetsplassen Johans gate Oslo 2015-09-30 distorted panorama 02.jpg|Utsyn fra *Domus Media* («Midtbygningen») mot Karl Johan. 


## Se også
* Universitetsbygningene ved Karl Johans gate
## Referanser

## Eksterne lenker
* 200årsjubileet ved Universitetet i Oslo 2011